open-index/open-wikipedia-markdown huggingface dataset:
Έριχ Λούντεντορφ

Ο **Έριχ Φρίντριχ Βίλχελμ Λούντεντορφ** (γερμανικά: *Erich Friedrich Wilhelm Ludendorff*) γεννήθηκε στις 9 Απριλίου 1865 στην Κρουσέβνια (*Kruszewnia*) του Σβερσέντς (*Swarzędz*, *Schwersenz*) της Πρωσίας, που σήμερα βρίσκεται στην Πολωνία, και πέθανε στις 20 Δεκεμβρίου 1937 στο Τούτσινγκ (*Tutzing*) της Βαυαρίας. Ήταν Γερμανός στρατηγός και πολιτικός. 

Έλαβε μέρος στον Πρώτο Παγκόσμιο Πόλεμο, αρχικά ως επιτελάρχης του Χίντενμπουργκ, μαζί με τον οποίο κατέστη εθνικός ήρωας μετά τηπ Μάχη του Τάννενμπεργκ το 1914. Από τον Αύγουστο του 1916 ως το τέλος του Πολέμου ανέλαβε υπαρχηγός του Γενικού Επιτελείου (Erster Generalquartiermeister) υπό τον Χίντενμπουργκ, και υπήρξε ουσιαστικά ο ιθύνων νους της λεγόμενης «Τρίτης Στρατιωτικής Ηγεσίας» (3. Oberste Heeresleitung), η οποία και ουσιαστικά κυβέρνησε τη Γερμανία κατά τρόπο σχεδόν δικτατορικό, παραμερίζοντας πλήρως τον Κάιζερ, μέχρι την έκρηξη της Γερμανικής Επανάστασης το Νοέμβριο του 1918. 

Την εποχή της Δημοκρατίας της Βαϊμάρης έλαβε ενεργό μέρος στο λαϊκιστικό κίνημα και το 1923 πήρε μέρος στο πραξικόπημα του Χίτλερ. Ήταν βουλευτής με το Εθνικοσοσιαλιστικό Κόμμα Ελευθερίας (γερμ., *Nationalsozialistische Freiheitspartei*, *NSFP*) και ιδρυτικό μέλος της ακροδεξιάς ομάδας Τάννενμπεργκ (*Tannenbergbund*).

Ως στρατιωτικός, θεωρείται πατέρας της ιδέας του *«ολοκληρωτικού πολέμου»*, που απαιτεί την πλήρη κινητοποίηση όλων των ανθρώπινων και υλικών πόρων ενός έθνους για τον πόλεμο, και που βρήκε έκφραση στο βιβλίο του *Der Totale Krieg*, που εκδόθηκε το 1935.

## Εξωτερικοί σύνδεσμοι

* Έριχ Λούντεντορφ στο Αρχείο *Akten der Reichskanzlei*
* Μνημείο του Λούντεντορφ στο Τούτζινγκ
* ιστορικό αρχείο

## Παραπομπές


Κατηγορία:Γερμανοί πολιτικοί
Κατηγορία:Γερμανοί στρατιωτικοί
Κατηγορία:Γερμανοί συγγραφείς
Κατηγορία:Γερμανοί πρωταγωνιστές του Α' Παγκοσμίου Πολέμου
Κατηγορία:Επικριτές του Χριστιανισμού
Συνασπισμός Τάννενμπεργκ

Ο **Συνασπισμός Τάννενμπεργκ** (γερμανικά: *Tannenbergbund* ή *Tannenberg-Bund. Arbeitsgemeinschaft völkischer Frontkrieger- und Jugendverbände (TB)*) ήταν εθνικιστικός σύλλογος που ιδρύθηκε στη Γερμανία του μεσοπολέμου. 

Η ημερομηνία ίδρυσης του ήταν η 5η ή 7η Σεπτεμβρίου του 1925. Μέλη του ως επί το πλείστον ήταν στρατιώτες και στρατιωτικοί που είχαν πάρει μέρος στο μέτωπο του Α΄ Παγκοσμίου Πολέμου, και ιδίως στη μάχη του Τάννενμπεργκ. Σημαντικό ιδρυτικό μέλος ήταν ο Κόνσταντιν Χιρλ, ο οποίος αργότερα ήταν διοικητής του σώματος των εργατών του Γ΄ Ράιχ. Ο Χιρλ, αν και επίσημα ήταν απλά αρχηγός της τοπικής ομάδας στη Βαυαρία, έπαιζε σημαντικό ρόλο σε όλη την επικράτεια. Ο Συνασπισμός Τάννενμπεργκ θεωρείται ως «ιδιωτικός» σύλλογος ενός άλλου, επίσης σημαντικού ιδρυτικού μέλους, του Λούντεντορφ που είχε αναλάβει και την προστασία του συνασπισμού. Πρόεδρος ήταν ο Στρατηγός εν αποστρατεία Φρίντριχ Μπρόνζαρτ φον Σέλλενντορφ (*General a.D. Friedrich Bronsart von Schellendorf*). 
 
Αποστολή του συνασπισμού ήταν η συσπείρωση όλων των ακροδεξιών και εθνικιστικών σωματείων και ομάδων της μεσοπολεμικής Γερμανίας μετά από τη διάλυση του Συνδέσμου του Μετώπου (*Frontbann*), του Ερνστ Ρεμ (*Ernst Röhm*), και την εγκαθίδρυση μιας εθνικιστικής δύναμης ως αντίβαρο ενάντια στους κατεστημένους στρατιωτικούς συνασπισμούς της εποχής εκείνης, π.χ. τον Στάλχελμ. Ο Λούντεντορφ δε ήταν πόλος συσπείρωσης των ακροδεξιών τη στιγμή που παράλληλα το Ναζιστικό κόμμα και η Ες-Α βρίσκονταν υπό ίδρυση. Για την επίτευξη του σκοπού αυτού δημιουργήθηκε και ο μύθος του ηρωισμού του Λούντεντορφ, που τον παράδειχνε να αντιτάσσεται του Χίντενμπουργκ, του γερμανικού βασιλικού οίκου και του Χίτλερ. Το άκρως απολυταρχικό στιλ του Λούντεντορφ έκανε αδύνατη την οποιαδήποτε συμμαχία του συνασπισμού με άλλες δυνάμεις της εποχής του. Ο Λούντεντορφ εγκατέλειψε τον συνασπισμό στα τέλη του 1927. Σταδιακά και μέχρι το 1929 πολλά μέλη του έφευγαν για να παν με τους εθνικοσοσιαλιστές, και έτσι ο συνασπισμός παρήκμασε και κατέληξε το 1930 να είναι μια ομάδα άσχετη με τα πολιτικά που απλά διέδιδε απίστευτες θεωρίες συνωμοσιών. Στις 22 Σεπτεμβρίου του 1933 οι εθνικοσοσιαλιστές έθεσαν τέλος στον συνασπισμό Τάννενμπεργκ απαγορεύοντάς τον.

## Εξωτερικοί σύνδεσμοι

* Βιογραφικό σημείωμα της Ματθίλδας Λούντεντορφ 
* Βιογραφικό σημείωμα του Έριχ Λούντεντορφ 

Κατηγορία:Ιστορία της Γερμανίας
Βέκκιος

Ο όρος **βέκκιος**, **βέκκια**, **βέκκιο**, και στα τρία γένη, (πληθυντικός τα **βέκκια**) είναι κοινός ναυτικός φραγκολεβαντίνικος όρος κυρίως τοπωνυμιών, που προέρχεται από τη ιταλική γλώσσα και σημαίνει *παλαιός*, *παλαιά* και *παλαιό* αντίστοιχα. 

Με το όνομα Βέκκια αναφέρεται μια παράδοξη νησίδα της Αδριατικής, στο μέσο της συστάδας Τρεμίτι (που πρόκειται για τις αρχαίες Διομήδειες), της οποίας το ύψος της είναι σχεδόν «εν χρω» με την επιφάνεια της ηρεμούσας θάλασσας. Επίσης με το ίδιο όνομα είναι γνωστό ένα αγκυροβόλιο στον όρμο του Τάραντα, που ονομάστηκε έτσι από αρχαίο ελληνικό πύργο που υπήρχε εκεί. 

Η βέκκια, απαντάται και ως συνθετικό ονόματος ή προσδιοριστικό επίθετο όπως π.χ. η «Φορτέντζα Βέκκια», που αφορά την παλαιά ακρόπολη της Κέρκυρας, ή η ονομαστή «"Πόντε Βέκκια» (παλαιά γέφυρα) στη Φλωρεντία.

Κατηγορία:Ναυτική ορολογία
Πάπας Ευσέβιος

Ο **Πάπας Ευσέβιος** (πέθανε στις 17 Αυγούστου 310) ήταν επίσκοπος Ρώμης για τέσσερις μήνες (18 Απριλίου 310 - 17 Αυγούστου 310). Με την άνοδο του στον Παπικό θρόνο ο Ευσέβιος αντιμετώπισε τα ίδια προβλήματα με τους Πεπτωκότες, ο προκάτοχος του Πάπας Μάρκελλος Α΄ είχε ανατραπεί από την αντίδραση τους. Ο προκάτοχος του ακολουθούσε την σκληρή γραμμή των Νοβατιανιστών όπως είχε προκύψει μετά τους σκληρούς διωγμούς του Δέκιου, όλοι οι Πεπτωκότες ήταν αποκλεισμένοι από την χριστιανική εκκλησία. Ο Ευσέβιος έκανε ένα βήμα υποχώρησης και δέχτηκε την επιστροφή τους στους κόλπους της εκκλησίας ύστερα από ειλικρινή μετάνοια. Η απόφαση αυτή συνάντησε αντιδράσεις από μια μερίδα χριστιανών και εξεγέρθηκαν, αρχηγός τους ήταν ο Αντίπαπας Ηράκλειος, οι στόχοι αδιευκρίνιστοι. Ο Τζοχάν Πίτερ Κιρς πιστεύει ότι οι νέοι αντάρτες ήταν οι σκληροί αντίπαλοι του Μάρκελλου Α΄ που απαιτούσαν την επιστροφή όλων των αποστατών στην εκκλησία χωρίς μετάνοια. Μόλις ξέσπασαν οι ταραχές επενέβη ο αυτοκράτορας Μαξέντιος, έστειλε και τους δύο εξορία. Ο Ευσέβιος εξορίστηκε στην Σικελία και πέθανε αμέσως μετά, ετάφη στην Κατακόμβη του Αγίου Καλλίστου. Ο Πάπας Δάμασος Α΄ τοποθέτησε επιτύμβια πλάκα με σχετικό ποίημα στον τάφο του στο οποίο υμνούσε την βαθιά του πίστη χάρη στην οποία εξορίστηκε. Η Ρωμαιοκαθολική Εκκλησία τίμησε τη μνήμη του στις 26 Σεπτεμβρίου, αργότερα η ημερομηνία μεταφέρθηκε στις 17 Αυγούστου.

## Παραπομπές



## Εξωτερικοί σύνδεσμοι

* Opera Omnia 
* Catholic Encyclopedia: ''Pope St. Eusebius'' 

Κατηγορία:Πάπες
Κατηγορία:Πάπες 4ου αιώνα
Ευσέβιος
Κουνίβο Νακαμούρα

Ο **Κουνίβο Νακαμούρα** (*クニオ・ナカムラ*, 24 Νοεμβρίου 1943 - 14 Οκτωβρίου 2020) ήταν πολιτικός από το Παλάου, που χρημάτισε πρόεδρος της νησιωτικής χώρας και υπουργός Εξωτερικών την περίοδο 1993-2001. Θήτευσε στο ύπατο αξίωμα για δύο συνεχείς θητείες. 

## Προφίλ
Γεννήθηκε το 1943 και ο πατέρας του ήταν Ιάπωνας μετανάστης από την επαρχία Μίε.Μητέρα του ήταν η κόρη ενός φυλάρχου.

Προτού ανέλθει στην προεδρία, ο Νακαμούρα υπηρέτησε ως αντιπρόεδρος το διάστημα από το 1988 ως το 1993. Εξελέγη για πρώτη φορά το 1992 και ανέλαβε επίσημα καθήκοντα στις αρχές του 1993. Προέβη σε τροπολογία του Συντάγματος, με βάση την οποία το καθεστώς της χώρας του μετατράπηκε από εξαρτημένο έδαφος σε ελεύθερα συνδεδεμένη πολιτεία με τις ΗΠΑ. Παρά τις αντιθέσεις από την Αντιπολίτευση, το Παλάου ανακήρυξε την ανεξαρτησία του την 1η Οκτωβρίου του 1994. Επανεξελέγη το 1996 με 62% των ψήφων έναντι 38% για τον Ιμπεντούλ Γιούτακα Γκίμπονς.  Ο Νακαμούρα διατηρήθηκε στην προεδρία ως την 1η Ιανουαρίου 2001, οπότε τον διαδέχθηκε ο Τόμι Ρεμενγκεσάου.

Απεβίωσε στις 14 Οκτωβρίου 2020.

## Παραπομπές


Κατηγορία:Πρόεδροι του Παλάου
Νγκιρατκέλ Έτπιζον

Ο **Νγκιρατκέλ Έτπιζον** (*Ngiratkel Etpison*, 3 Μαΐου 1925 – 1 Αυγούστου 1997) ήταν πολιτικός από το Παλάου, πρόεδρος της χώρας από το 1989 ως το 1992.

## Βιογραφία
Γεννήθηκε το 1925. Ίδρυσε τον όμιλο εταιρειών NECO (Ngiratkel Etpison τα δύο πρώτα γράμματα) το 1945. Ξεκίνησε την επιχειρηματική του δραστηριότητα χρησιμοποιώντας μια παλιά γιαπωνέζικη γεννήτρια για να φτιάχνει παγωτά και σύντομα έγινε ένας από τους πλέον επιτυχημένους επιχειρηματίες στο Παλάου. Τη δεκαετία του 1970 ανέπτυξε τις πρώτες τουριστικές επιχειρήσεις στο νησί και το 1984 άνοιξε το υπερπολυτελές θέρετρο *Palau Pacific Resort*. Σήμερα του ομίλου NECO ηγείται ο γιος του, Σαλούμ. 

## Πρόεδρος
Ο Έτπιζον διαδέχθηκε τον πρόεδρο Λαζάρους Σαλί, ο οποίος είχε αυτοκτονήσει τον Αύγουστο του 1988. Στις 2 Νοεμβρίου του 1988 εξελέγη πρόεδρος του Παλάου με 26,3% έναντι 25,9% για το Ρομάν Τετμούκλ και ανέλαβε καθήκοντα την 1η Ιανουαρίου 1989. Διατηρήθηκε στο προεδρικό αξίωμα ως την 1η Ιανουαρίου του 1993, οπότε και τον διαδέχθηκε ο Κουνίβο Νακαμούρα. Απεβίωσε την 1η Αυγούστου του 1997.

## Παραπομπές


## Εξωτερικοί σύνδεσμοι
* 
* Necomarine , τουριστικό θέρετρο για καταδύσεις και υποβρύχιο ψάρεμα.

Κατηγορία:Πρόεδροι του Παλάου
Ναυτιλιακό βοήθημα

Με τον γενικό όρο **ναυτιλιακά βοηθήματα**, (navigational aids), χαρακτηρίζονται τα πάσης φύσεως όργανα, συσκευές, σχετικά βιβλία, και κυρίως οι ναυτικοί χάρτες κ.λπ. που χρησιμοποιούνται από τους Πλοιάρχους, αξιωματικούς γεφύρας και το πλήρωμα καταστρώματος των πλοίων, αφενός για τον ασφαλέστερο αλλά και τον συντομότερο σχετικά πλου, καθώς και για την εύρεση της θέσης (στίγματος) του πλοίου κάθε φορά.

Τα ναυτιλιακά βοηθήματα ή βοηθήματα ναυσιπλοΐας διακρίνονται σ΄ εκείνα που φέρονται επί των πλοίων χαρακτηριζόμενα γενικά ως ναυτικά όργανα και ναυτικές συσκευές και σ΄ εκείνα που φέρονται μόνιμα σε ναυτιλιακές εγκαταστάσεις, εγκαταστάσεις λιμένων και ναυτιλιακούς σταθμούς.

Στη πρώτη κατηγορία περιλαμβάνονται τα λεγόμενα όργανα υποτύπωσης, (plotting instruments), δηλαδή κανόνες, (χάρακες), διπαράλληλοι, ναυτικοί διαβήτες, στιγμογράφοι κ.λπ., επίσης οι ναυτικοί χάρτες, φαροδείκτες, λιμενοδείκτες, πλοηγοί (βιβλία), ναυτικοί πίνακες, κατάλογοι ραδιοσημάτων κ.λπ. μέχρι και τις διάφορες ναυτικές συσκευές, όπως π.χ. οι πάσης φύσεως ναυτικοί εξάντες, πυξίδες, διόπτρες, χρονόμετρα, δρομόμετρα, βυθομετρα, ραδιογωνιόμετρα, ραντάρ, κ.λπ. 
Στη δεύτερη κατηγορία περιλαμβάνονται οι πάσης φύσεως φάροι, φανοί και σημαντήρες, κ.λπ. καθώς και οποιοδήποτε μέσον που μπορεί να εξυπηρετήσει ένα πλοίο από τον απόπλου του μέχρι τον ασφαλή κατάπλου του.

*
Νένη Ευθυμιάδη

Η **Νένη Ευθυμιάδη** (1946- 2008) ήταν Ελληνίδα λογοτέχνις.

## Βιογραφικό
Γεννήθηκε στην Αθήνα το 1946. Σπούδασε νομική στο Αριστοτέλειο Πανεπιστήμιο Θεσσαλονίκης και το 1970 άρχισε να εργάζεται σαν δικηγόρος. 

Το 1973 εμφανίστηκε στη λογοτεχνία με το μυθιστόρημα «Εγώ κι εσύ μοιάζουμε λιγάκι», το οποίο απέσυρε όμως η ίδια από την κυκλοφορία. Το γεγονός αυτό δεν την πτόησε να συνεχίσει την ενασχόληση της με τα γράμματα. Παράπλευρα ασχολήθηκε και με άλλες μορφές της λογοτεχνίας, όπως το διήγημα, το χρονογράφημα και το δοκίμιο μέσω κυρίως περιοδικών εκδόσεων και θεματικών τόμων.

Ασχολήθηκε και με τη μετάφραση από τα αγγλικά, γαλλικά και τα γερμανικά. Μεταξύ των μεταφράσεων της συγκαταλέγονται και τα ποιήματα του βραβευμένου με Πούλιτζερ, Αμερικανού συγγραφέα Ουίλιαμ Μέρεντιθ.

Αναμείχθηκε και στα κοινά ως μέλος του διοικητικού συμβουλίου της *Πανελλήνιας Πολιτιστικής Κίνησης* από το 1992. Στα πλαίσια της συμμετοχής της αυτής διοργάνωσε εκδηλώσεις για τη λογοτεχνία και συμμετείχε σε διεθνή συνέδρια κοινωνικοπολιτικού χαρακτήρα. 

Πέθανε στις 28 Οκτωβρίου του 2008 από καρκίνο.

## Βιβλιογραφία
### Μυθιστορήματα
**Εγώ κι εσύ μοιάζουμε λιγάκι*. 1973. Δωρικός. (αποσύρθηκε)
*Ο κήπος με τα αγάλματα. 1975. Νέα Σύνορα. ISBN 960-236-439-4 (επανέκδοση 1994).
**Η φωτοβολίδα*. 1978. Νέα Σύνορα.
**Αθόρυβες μέρες*. 1984. Εστία.   
**Το χρώμα του μέλλοντος*. 1988. Εστία. ISBN 960-05-0003-7
**Τρυφερός θάνατος*. 1990. Εστία. ISBN 960-05-0273-0
**Οι πολίτες της σιωπής*. 1993. Καστανιώτης. ISBN 960-03-1061-0. 
**Η πόλη των γλάρων*. 1997. Καστανιώτης. ISBN 960-03-1837-9.  
**Οι τυχοδιώκτες *. 2000. Ελληνικά Γράμματα. ISBN 960-393-420-8.
**Εγώ και ο Μαγγελάνος*. 2005. Κέδρος. ISBN 960-04-2724-0.
**Τρεις νύχτες και ένας νεκρός*. 2005. Μίνωας. ISBN 960-699-194-6.
**Ο γιος του Μπίλυ Μπλου*. 2007. Ελληνικά Γράμματα. ISBN 960-19-0135-3.

### Διηγήματα (συμμετοχές σε συλλογικά έργα)
**Των εμών ερώτων*. Anglohellenic. ISBN 960-7172-16-7.
**Αστυνομικές ιστορίες*. 2003. Μεταίχμιο. ISBN 960-375-493-5
**Ιμερολόγια*. 2003. Μίνωας. ISBN 978-960-542-818-1. 
**Θρυμματισμένος πλανήτης*. 2004. Μίνωας. ISBN 978-960-699-053-3.
**Η Αθήνα τη νύχτα*. 2006. IntroBooks. ISBN 960-8202-25-6.

## Παραπομπές


## Πηγές
* Ζαχαροπούλου Κλεοπάτρα, "Σταχυολογώντας τη χαλκέντερη πεζογραφική φλέβα της ακτιβίστριας Νένης Ευθυμιάδη", Fractal. Η γεωμετρία των ιδεών (26/7/2017): 
*Βιογραφικό και κριτικές του έργου της Νένης Ευθυμιάδη από την ιστοσελίδα «Ελλάδα: Τιμώμενη χώρα στην έκθεση βιβλίου της Φραγκφούρτης 2001»
*Εφυγε η συγγραφέας Νένη Ευθυμιάδη, Καθημερινή, 30 Οκτωβρίου 2008, ανακτήθηκε 6 Νοεμβρίου 2008.
*Πέθανε στα 62 της χρόνια η συγγραφέας Νένη Ευθυμιάδη, in.gr, 30 Οκτωβρίου 2008, ανακτήθηκε 6 Νοεμβρίου 2008.
* Πέρασε στην «πολιτεία της σιωπής», Ελευθεροτυπία, 30 Οκτωβρίου 2008, ανακτήθηκε 6 Νοεμβρίου 2008.
*12 βιβλία, 12 διαμαρτυρίες, Έθνος, 30 Οκτωβρίου 2008, ανακτήθηκε 6 Νοεμβρίου 2008.

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Ελληνίδες συγγραφείς
Ερνστ Μόραβετς

Ο **Ερνστ  Μόραβετς**  υπήρξε διάσημος  Αυστριακός βιολίστας, κορυφαίος της Φιλαρμονικής της Βιέννης και διακεκριμένος καθηγητής βιολιού και βιόλας.
## Βιογραφία
Γεννήθηκε στο Μπάντεν, κοντά στη Βιέννη, στις 15 Ιουνίου το 1874. Πρωτοδιδάχτηκε βιολί από τον μεγαλύτερο αδελφό του και μετά στη Μουσική Ακαδημία της Βιέννης από τους Ροζέ και Στάινερ. Αφού πήρε το δίπλωμα της Ακαδημίας μαθήτευσε δίπλα στο μεγάλο δάσκαλο Ότοκαρ Σέφσικ, του οποίου η Σχολή είχε ήδη αναδείξει ολόκληρες γενεές μουσικών. 
   
Από τις πρώτες του εμφανίσεις ο Μόραβετς αναγνωρίζεται ως εξαιρετικό ταλέντο, του απονέμονται βραβεία και μεταξύ αυτών ένα ανεκτίμητο παλιό ιταλικό βιολί. 
   
Στρατευμένος στον Α΄ Παγκόσμιο πόλεμο, αναλαμβάνει τη διεύθυνση της στρατιωτικής συμφωνικής ορχήστρας με τα 100 όργανα, στην οποία πολλές φορές παίζει ως σολίστ.

Όταν τέλειωσε ο πόλεμος προσλαμβάνεται στην Κρατική Όπερα και λίγο αργότερα, ως κορυφαίος, στη Φιλαρμονική  της Βιέννης. Εκεί συνεργάζεται με σημαντικούς μαέστρους και σολίστες, όπως ο Αρτούρο Τοσκανίνι, ο Χούμπερμαν, ο Κράισλερ, ο Ρίχαρντ Στράους.
   
Το 1929 συμμετέχει, παράλληλα με την ορχήστρα, στο Κουαρτέτο Μάιρεκερ, με το οποίο περιοδεύει στην Ευρώπη και την Αμερική,  σημειώνοντας πολλή επιτυχία. Ύστερα και ως το 1951, ήταν μέλος του φημισμένου «Κουαρτέτου Σνάιντερχαν». Το Κουαρτέτο αυτό, είχε γράψει ο γνωστός κριτικός Χανς Βάιγκελ, «*είναι το τέλειο υπόδειγμα της διαυγέστερης βιεννέζικης Σχολής εγχόρδων, στην οποία το πνεύμα της  φιλαρμονίας  βρίσκεται  κυριολεκτικώς σ’ αυτήν*». 
    
Σε αναγνώριση της σημαντικής προσφοράς του Ερνστ Μόραβετς στο χώρο της μουσικής  τιμήθηκε με πολλές διακρίσεις, όπως τον Χρυσό Σταυρό με το στεφάνι της Αυστρίας, το Δακτυλίδι της Φιλαρμονικής, τον Χρυσό και Αργυρό Φοίνικα της Γαλλίας και το Χρυσό Μετάλλιο Τέχνης του Πανεπιστημίου του Μπουένος Άιρες.
   
Το 1964 ο Δήμαρχος της Βιέννης Φραντς Ιόνας (ο μετέπειτα Πρόεδρος της Δημοκρατίας), του απονέμει το Μετάλλιο Τιμής της αυστριακής πρωτεύουσας, λέγοντάς του: «*Σας διαβεβαιώ, αξιότιμε Κύριε Καθηγητά, ότι η εκτίμησή μας για σας είναι απεριόριστη, καθώς και η ευγνωμοσύνη μας*»

Ο Ερνστ Μόραβετς πέθανε στη Βιέννη το 1981.

## Παραπομπές


Κατηγορία:Αυστριακοί μουσικοί
Μάχη του Τάνενμπεργκ

Η **μάχη του Τάνενμπεργκ** μπορεί να αναφέρεται στην 
* Μάχη του Τάνενμπεργκ του 1410
* Μάχη του Τάνενμπεργκ του 1914
Μεταγείτνια

Τα **Μεταγείτνια** ή **Μετοίκια** ήταν αρχαία ελληνική γιορτή προς τιμήν του Μεταγείτνιου Απόλλωνα. Εορταζόταν την έβδομη μέρα του αττικού μήνα Μεταγειτνιώνα. Κατά τη γιορτή τελούνταν θυσίες και προσφορές, ωστόσο δεν έχουν σωθεί περισσότερες λεπτομέρειες από αρχαίες πηγές. 

Η ονομασία της γιορτής σήμαινε την αλλαγή πόλεως λόγω αποικίας, εξορίας, εμπορικών ή άλλων δραστηριοτήτων (*γειτνίασις πρός ετέρους*). Είχαν μεγάλη κοινωνική και πολιτική σημασία, καθώς προβαλλόταν η αρμονία κι η ειρήνη στις πολιτικές και διπλωματικές υποθέσεις μεταξύ δυο πόλεων και των μετοικισμένων κατοίκων τους. 

Στην αρχαία Αθήνα, κάτοικοι του δήμου Μελίτης, κοντά στον Αγοραίο Κολωνό, ακολούθησαν το Δίομο στη συνοικία της Διομείας, κοντά στο ιερό του Κυνοσάργους προς τιμήν του Ηρακλή. Εις ανάμνησιν της μετοίκησης αυτής και της ευγενικής υποδοχής των Μελιτέων από τους κατοίκους της Διομείας γιορτάζονταν τα Μεταγείτνια κατά το τέλος του καλοκαιριού, οπότε τελούνταν και τα *Ηράκλεια εν Κυνοσάργει*.

Τα Μεταγείτνια εορτάζονταν επίσης σε πολλές ιωνικές πόλεις, όπως η Μίλητος, η Έφεσος, η Σάμος και η Δήλος. Επειδή ήταν γνωστά και ως *Μετοίκια*, σε πηγές φαίνεται ότι συγχέονταν με τα Συνοίκια ή Συνοικέσια, τα οποία εορτάζονταν τον προηγούμενο μήνα, Εκατομβαιώνα, και ήταν προς τιμήν του Θησέα. 
 

## Πηγές


## Εξωτερικοί σύνδεσμοι
*Η αρχαία γιορτή Μεταγείτνια
*Smith's Dictionary, 1875

Κατηγορία:Αρχαίες ελληνικές εορτές
Κατηγορία:Αρχαίες αθηναϊκές εορτές
Οδός Σοφοκλέους

Η **Οδός Σοφοκλέους** είναι δρόμος του ιστορικού κέντρου της Αθήνας και εντοπίζεται στην ευρύτερη περιοχή της Πλατεία Ομονοίας (στη συνοικία της Ομόνοιας). Η Σοφοκλέους έμεινε γνωστή ως η οδός του Χρηματιστηρίου των Αθηνών, δρόμο τον οποίο συχνά επικαλούνταν οι οικονομικοί αναλυτές κατ' αντιστοιχία με τους δρόμους που στεγάζουν διεθνή χρηματιστήρια, όπως η Wall Street στη Νέα Υόρκη. Ο όρος χρησιμοποιείται μέχρι και σήμερα, αν και μη δόκιμος, μετά τη μετεγκατάσταση στην Λεωφόρο Αθηνών στον Ελαιώνα. Έλαβε το όνομα της από τον αρχαίο Έλληνα τραγωδό Σοφοκλή. Ξεκινά από την οδό Πειραιώς και καταλήγει κοντά στην οδό Σταδίου, στις οδούς Πεσματζόγλου και Αριστείδου. Έχει μήκος περίπου 600 μέτρων. 

## Ιστορικό
Η επίσημη λειτουργία του Χρηματιστηρίου Αθηνών τοποθετείται στις 30 Σεπτεμβρίου 1876, οπότε εκδόθηκε η ιδρυτική απόφαση της τότε κυβέρνησης Αλέξανδρου Κουμουνδούρου. Πρώτη επίσημη στέγη ήταν ο χώρος του κεντρικού Ταχυδρομείου στην πλατεία Κοτζιά. 

* Σύντομα μετακόμισε στη συμβολή των οδών Αιόλου και Σοφοκλέους. 

* Τα έτη 1885-1891 εδράστηκε σε κτίριο της χρηματιστηριακής εταιρείας «Ερμής» στην οδό Σοφοκλέους 11.
* Το 1928 υπογράφηκε η συμφωνία με την Εθνική Τράπεζα για μεταφορά στο ιστορικό Χρηματιστήριο στην οδό Σοφοκλέους.
* Τη 19η Δεκεμβρίου 1934 το κτίριο εγκαινιάστηκε με επισημότητα και ήταν έργο του Νικόλαου Ζουμπουλίδη.
*Κατά τον Β' Παγκόσμιο πόλεμο τα διάφορα «αστυνομικού» χαρακτήρα μέτρα ατόνησαν οι μεσίτες της «ελεύθερης» αγοράς επιδίδονταν στην αγοροπωλησία λιρών στους δρόμους γύρω από το κτίριο της οδού Σοφοκλέους.
* Την 21η Σεπτεμβρίου 1999 καταγράφηκε η υψηλότερη τιμή όταν ο δείκτης έφτασε στις 6.484,38 μονάδες, λειτουργώντας ως κράχτης για μικροαποταμιευτές, οι οποίοι μέσα σε λίγα χρόνια έχασαν πάνω από εκατό δισ. ευρώ.

Μοντέρνα οκταώροφα κτήρια κατασκευάστηκαν στην οδό, στα περισσότερα τμήματα της, ενώ ακόμη παραμένουν νεοκλασικά κτήρια. Επίσης, προστέθηκαν φωτεινοί σηματοδότες στις διασταυρώσεις με τις οδούς Πειραιώς, Σωκράτους, Αθηνάς και Αιόλου ενώ προστέθηκε και φωτισμός.

## Σημαντικά κτίρια

* Το παλιό ξενοδοχείο «Πίνδαρος» επί της Σοφοκλέους 24.
*Το κτήριο της κεντρικής διοίκησης Εθνικής Τράπεζας της Ελλάδας στη γωνία Αιόλου και Σοφοκλέους.
*Το κτίριο του τμήματος οικονομικών επιστημών του Εθνικού και Καποδιστριακού Πανεπιστήμιου Αθηνών επί της Σοφοκλέους 1.
*Η Στοά Αθηνών στη Σοφοκλέους 47 που οδηγεί στην Πλατεία Θεάτρου.
*Η Ελευθέρα Αποστολική Εκκλησία της Πεντηκοστής στη Σοφοκλέους 52.
*Το Ακίνητο επί της Σοφοκλέους 6 το όποιο ακόμα και σήμερα ανήκει στο νομικό πρόσωπο της Τραπέζης Της Ανατολής.[10]

και εμπορικά καταστήματα και εστιατόρια.  

## Βιβλιογραφία
10. www.ta.gr

Σοφοκλεους
Νέα Δημητριάδα Βόλου

Η **Νέα Δημητριάδα** είναι συνοικία του Βόλου, της οποίας τα όρια καθορίζονται από τον ποταμό «Άναυρος». Είναι μία από τις μεγαλύτερες συνοικίες του Βόλου και έλκει το όνομα της από την Αρχαία Δημητριάδα, που βρισκόταν στην περιοχή των Παλαιών Βόλου. Ο κεντρικότερος δρόμος της συνοικίας αυτής είναι η οδός Αγίου Δημητρίου. Διαθέτει αθλητικές εγκαταστάσεις που φιλοξενούν τμήματα ποδοσφαίρου, καλαθοσφαίρισης, υδατοσφαίρισης, κολύμβησης, σκοποβολής κ.α. Οι κάτοικοι της υπολογίζονται γύρω στους 10.000, ενώ στον συνοικισμό αυτόν εδρεύει και το αθλητικό σωματείο «Α.Σ. Ολυμπιακός Βόλου 1937» αφού αποτελεί τον πυρήνα της δύναμής του. Η συνοικία αυτή γιορτάζει 26 Οκτωβρίου ενώ στον ιερό ναό του Αγίου Δημητρίου παραμονή της λαμπρής εορτής γίνεται πανηγύρι για τον χαιρετισμό των λειψάνων του Αγίου Δημητρίου.
Στο βόριο ανατολικό τμήμα της περιοχής βρίσκεται ο λόφος Γορίτσα προσφέροντας μονοπάτια για πεζοπορία με θέα τον Βόλο. Πρόκειται για μια περιοχή με πολύ πράσινο και αρκετά δέντρα σε κάθε πεζοδρόμιο. Κυρίαρχο στοιχείο της είναι οι μονοκατοικίες, ενώ τα μεγάλα και ψιλά κτήρια είναι σχετικά λίγα. Εκτός από την οδό Αγίου Δημητρίου εξίσου μεγάλος δρόμος θεωρείται και η Ορμηνίου, προέκταση της Γιάννη Δήμου. 

Κατηγορία:Βόλος
Κατηγορία:Συνοικίες και περιοχές πόλεων της Ελλάδας
Κατάλογος ευρωπαϊκών χωρών ανά πληθυσμό

Η λίστα που ακολουθεί περιέχει τους πληθυσμούς των 48 χωρών της Ευρώπης.

Κατηγορία:Κατάλογοι χωρών
ευρωπαικων χωρων ανα πληθυσμο
(308933) 2006 SQ372

**2006 SQ<sub>372</sub>** 


Ανακάλυψη

Ανακαλύφθηκε από Becker, A. C.,  Puckett, A. W.,  Kubica, J 

Ανακαλύφθηκε στις 27 Σεπτεμβρίου 2006

Χαρακτηριστικά τροχιάς

Αφήλιο 1.602 AU

Περιήλιο 24,18 AU

Ημιάξονας τροχιάς 813,2 AU

Εκκεντρότητα 0,970

Περίοδος περιφοράς 23,185 χρόνια

Κλίση 19,450° ως προς την Εκλειπτική 

Μήκος του ανερχόμενου σημείου 197,40° 

Όρισμα του περιηλίου 122,52° 

Φυσικά Χαρακτηριστικά

Διαστάσεις  106 km 

Απόλυτο μέγεθος 8,1




Το **2006 SQ<sub>372</sub>** είναι ένα αντικείμενο με πολύ εκκεντρική τροχιά. Η διάμετρός του είναι μεταξύ 50 και 100 χιλιόμέτρων και είναι πιθανό να είναι κομήτης, επειδή περιέχει πέρα από πετρώματα και πάγο, αλλά ποτέ δεν πλησιάζει στον Ήλιο τόσο ώστε να αναπτύξει μια μεγάλη και λαμπερή ουρά.

## Ανακάλυψη
Το αντικείμενο ανακαλύφθηκε από την έρευνα για υπερκαινοφανείς αστέρες SDSS-II supernova survey. Η έρευνα αυτή έλεγχε συνεχώς μια έκταση 300 τετραγωνικών μοιρών στον ουράνιο θόλο από το Σεπτέμβριο μέχρι το Νοέμβριο κάθε χρόνο από το 2005 μέχρι το 2007. Ο αστεροειδής ανιχνεύτηκε καθώς είχε μετακινηθεί στο μεσοδιάστημα δύο φωτογραφιών της περιοχής της οποία βρισκόταν, που λήφθηκαν τις 27 Σεπτεμβρίου και 21 Οκτωβρίου 2006. Η παρουσιά του σώματος επιβεβαιώθηκε με βάση φωτογραφίες από το 2005.

## Τροχιά
Η τροχιά του είναι πολύ ελλειπτική, ενώ το αφήλιό του είναι ένα από τα μεγαλύτερα στο ηλιακό σύστημα, αν εξαιρέσουμε τους κομήτες, και είναι αντίστοιχο με αυτό του αστεροειδή 2005 VX3 (αφήλιο 1720 AM). Όμως το περιήλιό του φτάνει στην τροχιά του Ουρανού. Μια περιστροφή του διαρκεί περίπου 23.000 χρόνια, σχεδόν διπλάσια από ότι η 90377 Σέντνα. Η περίεργη τροχιά του δείχνει ότι πιθανόν δημιουργήθηκε στο εσωτερικό νέφος του Όορτ, κάτι το οποίο θεωρείται πιθανό και για το (87269) 2000 OO<sub>67</sub>.

## Παραπομπές


## Εξωτερικοί σύνδεσμοι
*Η ανακάλυψη του 2006 SQ372 από το SDSS

2006 SQ372
2006 SQ
Δήμος Καστελλίου

*Το παρόν λήμμα αφορά τον πρώην καποδιστριακό δήμο Καστελλίου.*

*Για τον σημερινό δήμο βλέπε: [[Δήμος Μινώα Πεδιάδας|Δήμος Μινώα Πεδιάδος]].*

Ο **Δήμος Καστελλίου** ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μινώα Πεδιάδας. Βρισκόταν στα ανατολικά του νομού Ηρακλείου και είχε ως έδρα του το Καστέλλι. Σύμφωνα με την απογραφή του 2001 ο δήμος είχε συνολικά 6.819 κατοίκους και έκταση 123.325 στρέμματα.

Ο δήμος περιλάμβανε 14 δημοτικά διαμερίσματα:

: ** [[Δημοτικό διαμέρισμα Καστελλίου Ηρακλείου|Δ.δ. Καστελλίου]] **
::* το Καστέλλι
::* ο Λαγός
: ** Δ.δ. Αμαριανού ** -- το Αμαριανό
: ** Δ.δ. Αποστόλων ** -- οι Αποστόλοι
: ** [[Δημοτικό διαμέρισμα Αρχαγγέλου Ηρακλείου|Δ.δ. Αρχαγγέλου]] **
::* ο Αρχάγγελος
::* το Γαλενιανό
::* το Σκλαβεροχώρι
: ** Δ.δ. Ασκών ** -- οι Ασκοί
: ** [[Δημοτικό διαμέρισμα Γερακίου Ηρακλείου|Δ.δ. Γερακίου]] **
::* το Γεράκι
::* η Αρμάχα
: ** Δ.δ. Ευαγγελισμού ** -- ο Ευαγγελισμός
: ** [[Δημοτικό διαμέρισμα Καρουζανών Ηρακλείου|Δ.δ. Καρουζανών]] **
::* τα Κάτω Καρουζανά
::* η Άγνος
::* τα Άνω Καρουζανά
::* το Μπιτζαριανό (τ. η Πηγή)
: ** [[Δημοτικό διαμέρισμα Κασταμονίτσης Ηρακλείου|Δ.δ. Κασταμονίτσης]] **
::* η Κασταμονίτσα
::* ο Τοίχος
: ** [[Δημοτικό διαμέρισμα Λιλιανού Ηρακλείου|Δ.δ. Λιλιανού]] **
::* το Λιλιανό
::* η Αγία Παρασκευή
: ** Δ.δ. Λυττού ** (Ξιδά) -- η Λυττός (τ. ο Ξιδάς)
: ** Δ.δ. Μαθιάς ** -- η Μαθιά
: ** [[Δημοτικό διαμέρισμα Πολυθέας Ηρακλείου|Δ.δ. Πολυθέας]] **
::* η Πολυθέα
::* η Τζίγκουνα
: ** Δ.δ. Σμαρίου ** -- το Σμάρι

## Εξωτερικοί σύνδεσμοι
*Η επίσημη ιστοσελίδα του δήμου Καστελλίου
*Στοιχεία για τον δήμο Καστελλίου από το Υπουργείο Εσωτερικών, Δημόσιας Διοίκησης και Αποκέντρωσης 

Καστε
Ιωάννης Ιάκωβος Ηρακλείδης

Ο **Ιωάννης Ιάκωβος Ηρακλείδης** ή απλά **Ιάκωβος Βασιλικός** (1511 - 1563) ήταν τυχοδιώκτης και ο πρώτος Έλληνας που επιδίωξε με σοβαρές προϋποθέσεις την απελευθέρωση της Ελλάδας από την ξένη κυριαρχία, αναστατώνοντας με τη δράση του ολόκληρη την Ευρώπη. Επιπλέον υπήρξε κυβερνήτης της Μολδαβίας για δύο χρόνια, από τον Νοέμβριο του 1561 ως τον Νοέμβριο του 1563. Αξιοσημείωτο είναι ότι υπήρξε ο πρώτος επίσημα Προτεστάντης μονάρχης στην Ανατολική Ευρώπη.

## Βιογραφία
Γεννήθηκε στη Σάμο ή στο Ηράκλειο της Κρήτης. Ταξίδεψε αρκετά στην Ευρώπη και πολέμησε σαν εθελοντής του στρατού της Αγίας Ρωμαϊκής Αυτοκρατορίας υπό τον Κάρολο Κουίντο, στον πόλεμο ενάντια στον Ερρίκο Β΄ της Γαλλίας (στον λεγόμενο *[[Ιταλικός Πόλεμος του 1551|Ιταλικό Πόλεμο του 1551]]*). Μετά την ήττα στη μάχη το Ρεντύ (1554) πήγε στη Βιτεμβέργη, στη Λιθουανία και στην Πολωνία. Εν τω μεταξύ είχε ήδη μεταστραφεί στον Προτεσταντισμό και είχε γνωριστεί με τον Φίλιππο Μελάγχθωνα και άλλους θρησκευτικούς ηγέτες.

Το 1556 πήγε στη Μολδαβία, όπου μπήκε στην υπηρεσία του πρίγκιπα Αλέξανδρος Δ΄ της Μολδαβίας. Ο αντίπαλος τού Ηρακλείδη, Μότοτς τον ανάγκασε να φύγει, πρώτα στο Μπρασόβ, και έπειτα στο κτήμα τού Αλβέρτου Λάσκι στην Τρανσυλβανία. Ο Λάσκι σύντομα πείστηκε να βοηθήσει τον Ηρακλείδη στην προσφορά του για το θρόνο, ακόμη και αν έβαζε ενέχυρο τα εδάφη του.

Ο Ηρακλείδης απέκτησε και στρατιωτική υποστήριξη και τελικά κατάφερε να κερδίσει τον θρόνο της Μολδαβίας. Σαν κυβερνήτης έκανε κρατική θρησκεία τον Λουθηρανισμό. Η πλειοψηφία των ντόπιων κατοίκων ήταν Ορθόδοξοι, που τον είδαν ως εικονομάχο εξαιτίας της ρητορικής του ενάντια στις εικόνες, αν και ποτέ δεν κατέστρεψε θρησκευτικές εικόνες. Αυτό μαζί με την απόφαση του να νυμφευτεί μία αλλοδαπή (μια Πολωνέζα), τους νέους και αυξανόμενους φόρους και την επιρροή που τού ασκούσαν οι ξένες δυνάμεις, οδήγησε σε μία συνωμοσία των Βογιάρων, που υποκινήθηκε από τον υψηλό αξιωματούχο Στέφαν Δ΄ Τόμσα. Αντιμέτωπος με μία μεγάλης κλίμακας εξέγερση, ο Ηρακλείδης υποχώρησε στο φρούριο της Σουτσεάβα και αντιστάθηκε σε μία τρίμηνη πολιορκία. Τελικά συνελήφθη και βασανίστηκε μέχρι θανάτου από τον ίδιο τον Τόμσα.

Ο Ηρακλείδης υπήρξε αθεράπευτος εραστής της επίδοξης απελευθέρωσης της ελλαδικής γης, καθώς ενδιαφέρονταν για την αποτίναξη του οθωμανικού ζυγού από τη Βαλκανική.

## Αναφορές
* Diarmaid MacCulloch, *The Reformation: A History*, Penguin Books, 2004 ISBN 0-670-03296-4
* Μιλτιάδης Βαρβούνης "Ιάκωβος Βασιλικός. Ο πρώτος Έλληνας ηγεμόνας στη Μολδαβία(16ος αιω.)", Ιστορικά Θέματα, τεύχος 94, Απρίλιος 2010

Κατηγορία:Έλληνες τυχοδιώκτες
Κατηγορία:Ηγεμόνες της Μολδαβίας
Κατηγορία:Λουθηρανισμός
Κατηγορία:Έλληνες Προτεστάντες
Κατηγορία:Έλληνες μισθοφόροι
Τζόνσον Τοριμπιόνγκ

Ο **Τζόνσον Τοριμπιόνγκ** (γεννήθηκε στις 22 Ιουλίου 1946) είναι δικηγόρος και χρημάτισε πρόεδρος του Παλάου από το 2009 ως το 2013. Είναι επίσης πρώην πρεσβευτής της χώρας του στην Ταϊβάν. 

## Σπουδές
Απέκτησε ντοκτορά στα Νομικά (1972) και Μάστερ (1973) από τη Νομική Σχολή του Πανεπιστημίου της Ουάσιγκτον 

## Πολιτική καριέρα
Ο Τοριμπιόνγκ κατήλθε υποψήφιος στις προεδρικές εκλογές που διεξήχθησαν στις 4 Νοεμβρίου του 2008. Μαζί του κατήλθε ως υποψήφιος αντιπρόεδρος ο Κεράι Μαριούρ, βουλευτής του Κογκρέσου. Αντίπαλος του Τοριμπιόνγκ ήταν ο απερχόμενος αντιπρόεδρος, Ελίας Καμσέκ Τσιν, πρώην πρεσβευτής του Παλάου στην Ταϊβάν. Ο Τοριμπιόνγκ ανακηρύχθηκε νικητής (με 51% έναντι 49% για τον Τσιν) των εκλογών στις 6 Νοεμβρίου, αφού ολοκληρώθηκε και η καταμέτρηση των ψηφοδελτίων από το νησί Πελελίου. 

Ο Τοριμπιόνγκ προηγήθηκε αρχικά με 1.629 ψήφους έναντι 1.499 για τον Τσιν, με βάση τα πρώτα ανεπίσημα αποτελέσματα. Τελικά, ο αντίπαλός του παραδέχθηκε την ήττα του. Στη διάρκεια της προεκλογικής του εκστρατείας, ο Τοριμπιόνγκ υποστήριξε ότι το Παλάου θα πρέπει να σταματήσει να εξαρτάται από την αμερικανική οικονομική βοήθεια. Τα ανεπίσημα αποτελέσματα με καταμετρημένο το σύνολο των πολιτειών, είναι 4.770 ψήφοι για τον Τοριμπιόνγκ έναντι 4.554 για τον Τσιν.

## Πρόεδρος
Ο Τοριμπιόνγκ ανέλαβε πρόεδρος την 1η Ιανουαρίου 2009. Διαδέχθηκε τον Τόμι Ρεμενγκεσάου. Από τη θέση του προέδρου, ο Τζόνσον Τοριμπιόνγκ έκανε δεκτή την πρόταση των ΗΠΑ να φιλοξενήσει 17 Κινέζους μουσουλμάνους, κρατούμενους των φυλακών του Γκουαντάναμο δηλώνοντας ότι *"αποτελεί τιμή και υπερηφάνεια» να δεχθεί τους Κινέζους κρατούμενους, από τη μειονότητα των ουιγούρων, ως χειρονομία ανθρωπισμού"*.

Το 2012 ηττήθηκε στις προεδρικές εκλογές από τον Τόμι Ρεμενγκεσάου, ο οποίος και τον διαδέχθηκε στο προεδρικό αξίωμα, τον Ιανουάριο του 2013.

## Παραπομπές


Κατηγορία:Δικηγόροι
Κατηγορία:Διπλωμάτες
Κατηγορία:Πρόεδροι του Παλάου
Μικρόμετρο

thumb|right|Ένας κόκκος σκόνης διαστάσεων ενός μικρόμετρου, πάνω στο κεφάλι μιας καρφίτσας
Το **μικρόμετρο** είναι μονάδα μήκους ίση με το εκατομμυριοστό του μέτρου. Λέγεται και **μικρόν**. Διεθνή σύμβολά του είναι τα **μm** και **μ**. Στην ελληνική αποδίδεται και ως χιλιοστό του χιλιοστού ή χιλιοστό του χιλιοστόμετρου.

1 μm = 1 μ = 1/1000 mm = 10-6 m

Μια απ' τις χρήσεις του είναι στη βιολογία, για τη μέτρηση του μεγέθους κυρίως ιών, την περιγραφή του μεγέθους των ινίδιων χρωματίνης στους ευκαρυωτικούς οργανισμούς και άλλων μικροβίων με τη χρήση μικροσκοπίου.

Κατηγορία:Μονάδες μήκους
Λαζάρους Σαλί

Ο **Λαζάρους Σαλί** (*Lazarus Eitaro Salii*, 17 Νοεμβρίου 1936 - 20 Αυγούστου 1988) ήταν πολιτικός από το Παλάου. Υπήρξε πρόεδρος του Παλάου από το 1985 ως το θάνατό του, το 1988.

## Βιογραφία
### Πρώτα χρόνια
Γεννήθηκε το 1936. Έκανε ταξίδια στο Νότιο Ειρηνικό και προώθησε την ιδέα για αλλαγή του καθεστώτος του Παλάου, παρατηρώντας τις χώρες που ήταν σε ελεύθερη σύνδεση με τη Νέα Ζηλανδία. Ο ίδιος ήταν επικεφαλής της ενιαίας Επιτροπής για το Μελλοντικό Καθεστώς της Μικρονησίας. 

### Προεδρία
Στις 25 Οκτωβρίου του 1985 ορκίστηκε πρόεδρος, καθώς νίκησε στις εκλογές του Σεπτεμβρίου τον Αλφόνσο Οϊτερόνγκ. Την περίοδο της προεδρίας του διεξήχθησαν διαδοχικά δημοψηφίσματα στο Παλάου, τα οποία απέτυχαν να θέσουν τέρμα στο καθεστώς εξαρτημένου εδάφους από τις ΗΠΑ.

### Θάνατος
Ο Σαλί βρέθηκε νεκρός τον Αύγουστο του 1988, εν μέσω κατηγοριών για δωροδοκία. Θεωρήθηκε ότι αυτοκτόνησε με όπλο, στις 20 Αυγούστου του 1988. Ο προσωπικός συνεργάτης του Σαλί είχε φυλακιστεί αρκετούς μήνες πιο πριν, επειδή είχε πυροβολήσει στην οικία του προέδρου της Βουλής των Αντιπροσώπων. Τον διαδέχθηκε στην προεδρία ο Τόμας Ρεμενγκεσάου.

## Παραπομπές


## Βιβλιογραφία
* P.F. Kluge, The Edge of Paradise: America in Micronesia (Kolowalu Books) (Taschenbuch).
* Fineman, Mark (July 22, 1985). "WIDENING SUSPICION ISLAND TERRITORY LOOKING AT MANY ANGLES IN PRESIDENT'S ASSASSINATION", Philadelphia Inquirer, pp. A02.

## Εξωτερικοί σύνδεσμοι
* Φωτογραφία του Σαλί (πρώτος από αριστερά, στην μπροστινή σειρά).

Κατηγορία:Πρόεδροι του Παλάου
Χαρούο Ρεμελίκ

Ο **Χαρούο Ρεμελίκ** (*Haruo Ignacio Remeliik*, 1 Ιουνίου 1933 - 30 Ιουνίου 1985) ήταν πολιτικός από το Παλάου. Υπήρξε ο πρώτος πρόεδρος του Παλάου από το 1981 ως τη δολοφονία του, το 1985.

## Βιογραφία
### Πρώτα χρόνια
Γεννήθηκε την 1η Ιουνίου του 1933 στο Μπελάου (σημερινό Παλάου). Η καταγωγή του ήταν μίγμα από κατοίκους του Παλάου και της Ιαπωνίας. 

### Προεδρία
Έγινε πρώτος πρόεδρος του Παλάου, στις 2 Μαρτίου του 1981. Τότε η χώρα ονομαζόταν ακόμα Μπελάου. 

### Θάνατος
Ο Ρεμελίκ δολοφονήθηκε στις 30 Ιουνίου 1985, καθώς επέστρεφε με το αυτοκίνητό του στην Κορόρ,  μετά τα μεσάνυχτα.  Οι δράστες, σύμφωνα με τις περιγραφές, ήταν κάτι σαν συμμορία. Ο φόνος έγινε λίγο πριν εκφράσει δημοσίως την υποστήριξή του σε ένα Σύνταγμα για αποπυρηνικοποίηση του Μπελάου. Η δολοφονία του αποδόθηκε κατά ένα μέρος στο δίκτυο μηχανορραφιών που κρύβονταν πίσω από τη συμφωνία ελεύθερης σύνδεσης του Παλάου με τις ΗΠΑ και εν μέρει στους εσωτερικούς αγώνες για την εξουσία. Θάφτηκε στο Πελελίου, ιδιαίτερη πατρίδα του.Τον διαδέχθηκε στην προεδρία ο Τόμας Ρεμενγκεσάου. Για τη δολοφονία του Ρεμελίκ κατηγορήθηκαν 3 άτομα, τα οποία όμως αθωώθηκαν αργότερα.

## Παραπομπές


Κατηγορία:Πρόεδροι του Παλάου
Τόμας Ρεμενγκεσάου (πρεσβύτερος)

Ο **Τόμας Ρεμενγκεσάου** (Thomas Ongelibel Remengesau), γνωστός και ως **Thomas Remengesau, Senior** (28 Νοεμβρίου 1929 - 3 Αυγούστου 2019 ) ήταν πολιτικός του Παλάου. Έγινε δύο φορές προσωρινός πρόεδρος, το 1985 και το 1988-89, μετά τους θανάτους εν ενεργεία δύο προέδρων. Ο γιος του, Τόμι Ρεμενγκεσάου, έγινε πρόεδρος του Παλάου το 2001 και υπηρέτησε στο αξίωμα για δύο θητείες, από τις 30 Ιουνίου του 1985 ως τις 2 Ιουλίου του ιδίου έτους (στη θέση του δολοφονηθέντος Χαρούο Ρεμελίκ) και μετά από τις 20 Αυγούστου του 1988 ως την 1η Ιανουαρίου του 1989, στη θέση του πιθανού αυτόχειρα Λαζάρους Σαλί. Υπήρξε αντιπρόεδρος επί προεδρίας του Σαλί το 1985-88 και ξανά το 1993-2001.

## Οικογένεια
Με τη σύζυγό του Φερίστα (Ferista Esang Remengesau), απέκτησαν 8 παιδιά. Ένα από αυτά είναι ο Τόμι Ρεμενγκεσάου, , πρόεδρος της χώρας από το 2001 ως το 2009 και από το 2013. 

## Παραπομπές


## Αναφορές
* New York Times- άρθρο για τη δεύτερη προεδρία του.

Κατηγορία:Πρόεδροι του Παλάου
Παλάου (γλώσσα)

Η **Παλάου** (και **Μπελάου**) είναι μια από τις δύο επίσημα αναγνωρισμένες γλώσσες στη Δημοκρατία του Παλάου, με δεύτερη την αγγλική. Ανήκει στις αυστραλονησιακές γλώσσες και θεωρείται μία από τις δύο γλώσσες στη Μικρονησία (με δεύτερη την Τσαμόρο) που ανήκουν στην ομάδα των δυτικών Μαλαιο-πολυνησιακών γλωσσών. Όλες οι άλλες θεωρούνται μέρη είτε των μικρονησιακών ή των γλωσσών των Σαμόα. Περίπου 15.000 άνθρωποι μιλούν αυτήν τη γλώσσα. 

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Αυστρονησιακές γλώσσες
Κατηγορία:Παλάου
Φονταινεμπλώ

Το **Φονταινεμπλώ** (γαλλ. *Fontainebleau*) είναι ιστορική πόλη της Γαλλίας στον νομό Σηκουάνα - Μάρνη (*Seine-et-Marne*) στην περιφέρεια Ιλ-ντε-Φρανς (*Île-de-France*), περίπου 55 χιλιόμετρα νοτιoανατολικά του Παρισιού. Το 1946 η πόλη αριθμούσε 15.000 κατοίκους και το 1999 ανήλθαν μόλις στους 17.000, ενώ μαζί με τον γειτονικό δήμο Αβόν (Avon) σχηματίζει μια μικρή, από άποψης πληθυσμού, αστική περιοχή 37.000 κατοίκων. Το Φονταινεμπλώ αποτελεί, εντούτοις, τον μεγαλύτερο σε έκταση δήμο της περιφέρειας Ιλ-ντε-Φρανς, καλύπτοντας μια τεράστια έκταση 17.205 εκταρίων.

Βρίσκεται στο ομώνυμο δάσος, περίπου 4 χιλιόμετρα από τον ποταμό Σηκουάνα, όπου και υφίσταται και το περίφημο ιστορικό Ανάκτορο του Φονταινεμπλώ, που αποτελούσε άλλοτε βασιλική διαμονή και σήμερα εθνικό μουσείο, πέριξ του οποίου και αναπτύχθηκε η ομώνυμη πόλη.

Κατά τον 16ο αιώνα με τη συμπαράσταση του Βασιλιά Φραγκίσκου Α΄ της Γαλλίας δημιουργήθηκε η περίφημη Σχολή  του Φονταινεμπλώ, και επήλθε, έτσι, επέκταση του ομώνυμου πύργου. Κατά τον Β΄ Παγκόσμιο Πόλεμο στην πόλη αυτή εγκαταστάθηκε το γερμανικό διοικητήριο της ευρύτερης περιοχής.

Στην πόλη Μπαρμπιζόν, στο περίφημο δάσος του Φονταινεμπλώ που περιβάλλει την πόλη, κατά τον 19ο αιώνα σύχναζαν ζωγράφοι (Ρουσώ, Μιγέ) που αποτέλεσαν τη Σχολή ζωγραφικής Μπαρμπιζόν. Στην πόλη αυτή υφίσταται, επίσης, σημαντική στρατιωτική Σχολή Πυροβολικού, που, από το 1948 ορίστηκε ως έδρα στρατιωτικής επιτροπής του ΝΑΤΟ, μέχρι το 1965.

## Δείτε επίσης
* Έδικτο του Φονταινεμπλώ
* Συνθήκη του Φονταινεμπλώ (αποσαφήνιση)

## Παραπομπές



Κατηγορία:Κοινότητες της Σεν-ε-Μαρν
Κατηγορία:Αθλητικές εγκαταστάσεις Θερινών Ολυμπιακών Αγώνων 1924
Διάδρομος BosWash

**Διάδρομος BosWash** (ΜπόσΓουος) είναι ένας ανεπίσημος γεωγραφικός όρος, επινοημένος το 1961 από το γάλλο Ζαν Γκοτμάν στο βιβλίο «Megalopolis, The Urbanized Northeastern Seaboard of the United States» (ελλ: Μεγαλόπολις, η αστικοποιημένη βορειοανατολική αιγιαλίτιδα ζώνη των ΗΠΑ).

Περιγράφει μια σειρά μεγάλων πόλεων των βορειονατολικών ΗΠΑ, των οποίων τα πολεοδομικά συγκροτήματα έχουν επεκταθεί σε τέτοιο βαθμό που έχουν συναντηθεί. Σχηματίζουν έτσι μια «μεγαλόπολη», ένα συνεχόμενο αστικοποιημένο διάδρομο μήκους εκατοντάδων χιλιομέτρων στις ακτές του Ατλαντικού. Η ονομασία του προκύπτει από τις αρχικές συλλαβές των δύο πόλεων που αποτελούν τα άκρα του νοητού διαδρόμου, της Βοστώνης και της Ουάσινγκτον. Εναλλακτικά χρησιμοποιείται και η ονομασία «Βορειοανατολικός Διάδρομος», από το όνομα της σιδηροδρομικής γραμμής που συνδέει τις δύο πόλεις. Άλλες μεγάλες πόλεις είναι η Νέα Υόρκη, η Φιλαδέλφεια και η Βαλτιμόρη.

Συνολικά ο διάδρομος καλύπτει μόλις το 2% της έκτασης των ΗΠΑ, στεγάζει όμως 55.000.000 ανθρώπους και παράγει το 1/5 του ΑΕΠ της χώρας. Εάν ήταν ξεχωριστό κράτος, θα είχε περίπου το μέγεθος της Λευκορωσίας, τον πληθυσμό της Ιταλίας και θα ήταν η 4η μεγαλύτερη οικονομία του πλανήτη. Μάλιστα οι εκτιμήσεις κάνουν λόγο για ακόμα δεκαοχτώ εκατομμύρια κατοίκους που θα προστεθούν στην επόμενη εικοσαετία.

Στο διάδρομο συγκεντρώνονται πολλές από τις σπουδαιότερες επιχειρήσεις και πανεπιστήμια του πλανήτη. Επίσης πολιτισμικά θεωρείται η πιο φιλελεύθερη περιοχή των ΗΠΑ. Πολιτικά ανήκει σε αυτό που οι αμερικανοί αποκαλούν *μπλε πολιτείες*, δηλ. τις πολιτείες όπου το Δημοκρατικό Κόμμα έχει εγκαθιδρύσει σταθερή πολιτική ηγεμονία κατά τις τελευταίες δεκαετίες.

Κατηγορία:Γεωγραφία των Ηνωμένων Πολιτειών
Δήμος Ανδρίτσαινας

Ο **Δήμος Ανδρίτσαινας** ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ανδρίτσαινας - Κρεστένων. Βρισκόταν στο νοτιοανατολικό άκρο του νομού. Ο δήμος είχε (πραγματικό) πληθυσμό 2.152 κατοίκους και καταλάμβανε έκταση 131,247 τ.χλμ.. Έδρα του ήταν η Ανδρίτσαινα, από την οποία πήρε και την ονομασία του.

Η περιοχή του δήμου χαρακτηρίζεται ορεινή. Κύριες ασχολίες των κατοίκων του είναι η γεωργία  και η κτηνοτροφία.

## Διαίρεση
Στο δήμο περιλαμβάνονταν τα εξής 10 δημοτικά διαμερίσματα:
: ** [[Δημοτικό διαμέρισμα Ανδριτσαίνης Ηλείας|Δ.δ. Ανδριτσαίνης]] ** 
::*  η Ανδρίτσαινα 
::*  το Κάρμιο 
::*  οι Μύλοι 
::*  οι Συκιές 
: ** [[Δημοτικό διαμέρισμα Δαφνούλας Ηλείας|Δ.δ. Δαφνούλας]] **
::*  η Δαφνούλα 
::*  το Χελιδόνι 
: ** [[Δημοτικό διαμέρισμα Δραγωγίου Ηλείας|Δ.δ. Δραγωγίου]] ** 
::*  το Δραγώγιο 
::*  η Καστρούγκαινα 
::*  η Πλατεία
: ** Δ.δ. Θεισόας  ** -- η Θεισόα 
: ** Δ.δ. Κουφοπούλου  ** -- το Κουφόπουλο 
: ** Δ.δ. Λινισταίνης  ** -- η Λινίσταινα 
: ** Δ.δ. Ματεσίου  ** -- το Μάτεσι 
: ** Δ.δ. Ροβίων  ** -- τα Ρόβια 
: ** [[Δημοτικό διαμέρισμα Σέκουλα Ηλείας|Δ.δ. Σέκουλα]] 
::*  ο [[Σέκουλας Ηλείας|Σέκουλας]] 
::*  τα [[Μπαλαίικα Ηλείας|Μπαλαίικα]] 
: ** Δ.δ. Φαναρίου  ''' -- το Φανάρι

## Εξωτερικοί σύνδεσμοι
* Στοιχεία για το δήμο Ανδρίτσαινας από το Υπουργείο Εσωτερικών 
*Η επίσημη ιστοσελίδα του δήμου


Κατηγορία:Ανδρίτσαινα
First Certificate in English

Το **First Certificate in English** (**FCE**) είναι η πιστοποίηση γνώσης της αγγλικής γλώσσας βασικού επιπέδου. Είναι το κατώτερο διεθνώς αναγνωρισμένο πτυχίο Αγγλικών. Το FCE διαμορφώνεται από το μη-κερδοσκοπικό τμήμα *English for Speakers of Other Languages* (*ESOL*) του πανεπιστημίου του Κέμπριτζ. Στην Ελλάδα είναι ευρέως γνωστό ως **Lower**.

## Ενότητες της εξέτασης

Υπάρχουν 4 ενότητες στο FCE. 

* Reading (Κατανόηση Κειμένου) and Use of English (Χρήση Αγγλικής): 1 ώρα και 15 λεπτά. Απόσπαση πληροφοριών από φανταστικά και μη φανταστικά βιβλία και ασκήσεις γραμματικής/λεξιλογίου.

* Writing (Γραπτός Λόγος): 1 ώρα 20 λεπτά. Παραγωγή δύο διαφορετικών μερών του γραπτού λόγου όπως μια μικρή αφήγηση, μια επιστολή, ένα άρθρο, μια αναφορά, μια ανασκόπηση ή μια έκθεση.

* Listening (Ακουστική Κατανόηση): 40 λεπτά. Κατανόηση του νοήματος ποικίλων ακουσμάτων όπως ενημερωτικά προγράμματα, λόγους, ιστορίες, ανέκδοτα ή δημόσιες ανακοινώσεις.

* Speaking (Προφορική Εξέταση): 14 λεπτά. Συμμετοχή στην προφορική εξέταση με έναν ακόμα υποψήφιο ή σε γκρουπ των τριών. Ικανότητά συμμετοχής σε προφορικούς διαλόγους με τον εξεταστή ή με τους άλλους υποψήφιους. 
## Βαθμολόγηση

Το κάθε τμήμα του τεστ αναλογεί στο 20% της βαθμολογίας.1 Η βαθμολόγηση είναι από A έως E. Με A, B, C ένα πτυχίο απονέμεται στον υποψήφιο. Με D, E ο υποψήφιος αποτυγχάνει και δεν λαμβάνει πτυχίο.

## Εξωτερικοί σύνδεσμοι

*Cambridge ESOL

## Σημειώσεις - παραπομπές


Κατηγορία:Εκπαίδευση στην Αγγλία
Αρίσταρχος ο Θεσσαλονικεύς

Ο **Αρίσταρχος** ήταν Έλληνας Μακεδόνας από τη Θεσσαλονίκη, μέλος της εκκλησίας κατά τον 1ο μ.Χ. αιώνα.

Για τον Αρίσταρχο υπάρχουν αναφορές στην Καινή Διαθήκη. Συνόδευσε Παύλο στο τρίτο ιεραποστολικό ταξίδι του. Μαζί με τον Γάιο, έναν άλλο Μακεδόνα, κατά την διακονία τους στην Έφεσο, κινδύνευσε η ζωή τους από τον όχλο που παρακινούσε εναντίον τους ο Δημήτριος ο αργυροχόος. Αργότερα ο Αρίσταρχος μαζί με τον Παύλο και άλλους, επέστρεψε από την Ελλάδα στην Ασία. Υπήρξε και συναιχμάλωτος του Παύλου στη Ρώμη. Γνώρισε μαρτυρικό θάνατο στη Ρώμη κατά τους διωγμούς του Νέρωνα.

Κατά την παράδοση της Ορθόδοξης και της Ανατολικής Καθολικής Εκκλησίας ο Αρίσταρχος ήταν ένας από τους Εβδομήκοντα Αποστόλους. Η μνήμη του ως άγιος και μάρτυρας τιμάται και εορτάζεται στις 4 Ιανουαρίου, στις 14 Απριλίου και στις 27 Σεπτεμβρίου.

## Υποσημειώσεις

Αρισταρχος
Αρισταρχος
Αρίσταρχος
Αρίσταρχος
Αρίσταρχος
Κατηγορία:Επίσκοποι του 1ου αιώνα
Δήμος Πύργου (πρόγραμμα Καποδίστριας)

Ο **Δήμος Πύργου** του προγράμματος αυτοδιοίκησης «Καποδίστριας» ήταν δήμος που λειτούργησε την περίοδο 1999-2010. Συστάθηκε με τη συνένωση του παλαιότερου Δήμου Πύργου και των γειτονικών του παλαιότερων κοινοτήτων, που αποτέλεσαν στη συνέχεια τα δημοτικά διαμερίσματα του δήμου. Το 2010 εντάχθηκε, βάσει του διοικητικού προγράμματος «Καλλικράτης», στον νέο διευρυμένο Δήμο Πύργου. Βρισκόταν στο δυτικό τμήμα του νομού. Ο δήμος είχε (πραγματικό) πληθυσμό 34.902 κατοίκους και καταλάμβανε έκταση 170.866 στρεμμάτων. Έδρα του ήταν ο Πύργος, από τον οποίο πήρε και την ονομασία του.

## Διαίρεση
Στο δήμο περιλαμβάνονταν τα εξής 19 δημοτικά διαμερίσματα:
: ** [[Δημοτικό διαμέρισμα Ηλείας|Δ.δ. Ηλείας]] ** 
::*  ο Πύργος 
::*  ο Ανθόπυργος 
::*  τα Καβασιλάκια 
::*  η Συντριάδα 
::*  το Τραγανό
: ** Δ.δ. Αγίου Γεωργίου  ** -- ο Άγιος Γεώργιος 
: ** [[Δημοτικό διαμέρισμα Αγίου Ηλία Ηλείας Ηλείας|Δ.δ. Αγίου Ηλία]] ** 
::*  ο Άγιος Ηλίας
::*  το Πυργί 
::*  τα Σταματελαίικα 
: ** [[Δημοτικό διαμέρισμα Αγίου Ιωάννου Πύργου Ηλείας|Δ.δ. Αγίου Ιωάννου]] ** 
::*  ο Άγιος Ιωάννης 
::*  η Κυανή Ακτή 
::*  ο Παλάτας 
::*  το Τραγανό  
: ** [[Δημοτικό διαμέρισμα Αμπελώνος Ηλείας|Δ.δ. Αμπελώνος]] ** 
::*  ο Αμπελώνας 
::*  το Κουζούλι 
::*  τα Ροζέικα 
: ** [[Δημοτικό διαμέρισμα Βαρβασαίνης Ηλείας|Δ.δ. Βαρβασαίνης]] ** 
::*  η Βαρβάσαινα 
::*  η Κάτω Βαρβάσαινα 
: ** Δ.δ. Βυτιναίικων  ** -- τα Βυτιναίικα 
: ** [[Δημοτικό διαμέρισμα Γρανιτσαιίκων Ηλείας|Δ.δ. Γρανιτσαιίκων]] ** 
::*  τα Γρανιτσαίικα 
::*  το Καβούρι 
: ** [[Δημοτικό διαμέρισμα Ελαιώνος Ηλείας|Δ.δ. Ελαιώνος]] ** 
::*  ο Ελαιώνας 
::*  τα Βυτιναίικα 
: ** [[Δημοτικό διαμέρισμα Κατακόλου Ηλείας|Δ.δ. Κατακόλου]] ** 
::*  το Κατάκολο 
::*  ο Άγιος Ανδρέας
: ** [[Δημοτικό διαμέρισμα Κολιρίου Ηλείας|Δ.δ. Κολιρίου]] ** 
::*  το Κολίρι 
::*  οι Κολιρέικες Παράγκες 
: ** [[Δημοτικό διαμέρισμα Κορακοχωρίου Ηλείας|Δ.δ. Κορακοχωρίου]] ** 
::*  το Κορακοχώρι 
::*  ο Άγιος Ανδρέας 
::*  η Καλλιθέα 
::*  η Μπούκα 
: ** [[Δημοτικό διαμέρισμα Λασταιίκων Ηλείας|Δ.δ. Λασταιίκων]] ** 
::*  τα Λασταίικα
::*  η Ιτιά 
: ** Δ.δ. Λεβεντοχωρίου  ** -- το Λεβεντοχώρι 
: ** Δ.δ. Μυρτέας  ** -- η Μυρτέα 
: ** [[Δημοτικό διαμέρισμα Παλαιοβαρβασαίνης Ηλείας|Δ.δ. Παλαιοβαρβασαίνης]] ** 
::*  η Παλαιοβαρβάσαινα 
::*  ο Άγιος Γεώργιος 
::*  ο Κάμπος 
: ** [[Δημοτικό διαμέρισμα Σαλμώνης Ηλείας|Δ.δ. Σαλμώνης]] ** 
::*  η Σαλμώνη 
::*  ο Αλφειός 
: ** [[Δημοτικό διαμέρισμα Σκαφιδιάς Ηλείας|Δ.δ. Σκαφιδιάς]] ** 
::*  η Σκαφιδιά 
::*  τα Καλακαίικα
::*  η Μονή Σκαφιδιάς
::*  τα Πατρονικολαίικα 
: ** [[Δημοτικό διαμέρισμα Σκουροχωρίου Ηλείας|Δ.δ. Σκουροχωρίου]] **
::*  το Σκουροχώρι 
::*  το Κάτω Καβούρι

## Εξωτερικοί σύνδεσμοι
* Στοιχεία για το δήμο Πύργου από το Υπουργείο Εσωτερικών 
*Η επίσημη ιστοσελίδα του δήμου

*
Δήμος Γαργαλιάνων

Ο **Δήμος Γαργαλιάνων** ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Είχε συνολική έκταση 122,68 τετραγωνικά χιλιόμετρα και πληθυσμό 9.083 κατοίκων. Σημαντικοί του οικισμοί, εκτός από τους Γαργαλιάνους, είναι η Μαραθόπολη, το Μουζάκι και ο Πύργος.

## Διοικητική διαίρεση
: **Δ.δ. Γαργαλιάνων** -- [ 6.336 ]   
::* οι Γαργαλιάνοι [ 5.970 ]   
::* ο Βατιάς [ 25 ]   
::* το Βρομονέρι [ 49 ]   
::* ο Κάναλος [ 92 ]   
::* τα Πηγάδια [ 26 ]   
::* τα Ρίκια [ 99 ]   
::* η Χοχλαστή [ 75 ]   
: **Δ.δ. Βάλτας** --  η Βάλτα [ 356 ]
: **Δ.δ. Λεύκης **-- [ 330 ]   
::* η Λεύκη [ 217 ]   
::* η Τραγάνα [ 113 ]   
: **Δ.δ. Μαραθοπόλεως** -- [ 747 ]   
::* η Μαραθόπολη [ 743 ]   
::* η Πρώτη (νησίδα) [ 4 ]   
: **Δ.δ. Μουζακίου** --  το Μουζάκι [ 404 ]
: **Δ.δ. Πύργου Τριφυλίας** --  ο Πύργος [ 847 ]
: **Δ.δ. Φλόκας** --  η Φλόκα [ 63 ]

## Δήμαρχοι
Πριν το 1999 λειτούργησε η Κοινότητα Γαργαλιάνων. 
Δήμαρχοι διατέλεσαν οι: 
*1999-2002 Σπύρος Μπουντάς (γιατρός, 1941-2022)
*2003-2010 Σταύρος Καλοφωλιάς

## Εξωτερικοί σύνδεσμοι
* Δήμος Γαργαλιάνων
* Στοιχεία για το Δήμο Γαργαλιάνων από το ΥΠΕΣΔΑΑ 

Γ
Τζορτζ Χέιλ

Ο **Τζορτζ Χέιλ** (*George Ellery Hale*, 29 Ιουνίου 1868 - 21 Φεβρουαρίου 1938) ήταν σπουδαίος Αμερικανός αστρονόμος.

Στην αρχή εργάσθηκε στο αστεροσκοπείο του Χάρβαρντ μέχρι το 1893, στη συνέχεια ακολούθησε τις έρευνες και μελέτες του στο Πανεπιστήμιο του Βερολίνου. Το έτος 1892 διορίστηκε καθηγητής στο Πανεπιστήμιο του Σικάγου όπου και οργάνωσε αστεροσκοπείο στο οποίο και ανέλαβε διευθυντής μέχρι το 1904. Όταν ιδρύθηκε και οργανώθηκε το αστεροσκοπείο επί του όρους Ουΐλσον ανέλαβε τη διεύθυνσή του μέχρι το 1923.

Επίσης το 1916 εκλέχθηκε πρόεδρος της επιτροπής της Εθνικής Ακαδημίας Επιστημών. Το 1927 συνέχισε να εργάζεται σε ιδιωτικό αστεροσκοπείο όπου και κατασκεύασε ειδικό όργανο για τη μελέτη της φυσικής και χημικής σύστασης του Ηλίου, το γνωστό σήμερα φασματογράφο, θέτοντας έτσι και τα θεμέλια της φασματογραφίας. Το 1919 έγινε μέλος της Ακαδημίας των Επιστημών των Παρισίων και στη συνέχεια της Βασιλικής Εταιρίας του Λονδίνου. Για τις εξαιρετικές εργασίες του τιμήθηκε με πολλές διακρίσεις τόσο αμερικανικές όσο και από ευρωπαϊκές επιστημονικές εταιρίες και ινστιτούτα.

Τέλος το 1895 εξέδωσε την «Αστροφυσική εφημερίδα» καθώς και πλείστα έργα. Το όνομά του φέρει, «τιμής ένεκεν», το μεγαλύτερο τηλεσκόπιο του κόσμου, (για πολλά χρόνια), στο Αστεροσκοπείο του Πάλομαρ.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί αστρονόμοι
Κατηγορία:Αστρονόμοι του 20ού αιώνα